ІС№2-1323/15

ШЕШІМ

Қазақстан Республикасының атынан

24 ақпан 2015 жыл Атырау қаласы

Атырау қалалық соты құрамында төрағалык етуші судья Б.Б.Жумабаев, хатшылықта Н.К.Ибраева отырып, талап қоюшы өкілі Р.М.Кадыргалиеваның, жауапкер М.У.Каратаеваның қатысуларымен, өзінің ашық сот мәжілісінде Мухамбеткалиев Кенжебек Хисметовичтің Каратаева Мархаба Уразбаевнаға тұрғын үйге мәжбүрлеп кіргізу туралы талап арызы бойынша азаматтық істі қарап,

АНЫҚТАҒАНЫ:

Талап қоюшы Мухамбетқалиев Кенжебек Хисметұлы сотқа жолдаған талап арызында Каратаева Мархаба Уразбаевна тұрып жатырған үйге мәжбүрлеп кіргізуді сұрап, аталған талап арызында некеден ортақ ұлы Хисмет Жетіс Кенжебекұлы 2008 жылы 2 наурызда дүниеге келгенін. 2011 жылғы 11 наурызындағы сот шешімімен заң жүзінде ажырасқанын. Бұрынғы жолдасы Каратаева Мархаба заңды ажырасқаннан кейін, мұғаліммін, жалғыз басты ана, атында үй жоқ деп, үкіметтен мұғалімдерге беретін үйдің кезегіне тұрғанын. Баласы Хисмет Жетіс Кенжебекұлы Атырау облысы, Құрманғазы ауданы, Утера селосында мектепте оқып жатырғанын, яғни Каратаева Мархабаның әке шешесінің тәрбиесінде екенін. 2014 жылы 1 қаңтарына дейін алимент ақшасын қол хат арқылы төлеп келгенін, бірақ 1 жыл 8 ай болғанын, баласын мүлдем көрсетпегенін. Талап қоюшы К.Х.Мухамбетқалиев өз еңбегіне 2013 жылы 10 желтоқсанында Азаттық көшесі, 116 үй, 4 пәтерден 2 бөлмелі пәтер сатып алғанын, сол пәтерде жалғыз өзі тұрғанын. 2014 жылы 30 мамырда бұрынғы жолдасы Картабаева Мархабаның айтуы бойынша (бірге семья боламыз, қосыламыз, баланы қолымызға алып оқытамыз) үйді яғни Азаттық көшесі, 116 үй, 4 пәтерді кәмелет жасқа толмаған ортақ баласына жаздыртқанын. Үйді баланын атына жаздырғаннан кейін, жауапкер талап қоюшымен тұрмайтынын, талап қоюшыны үйінен қуып жібергенін. Үйіне барса есікті ашпайтынын, мүлдем кіргізбегенін, полиция шақырамын деп қорқытатынын. Полиция қызметкерімен 2 рет барғанда кіргізбегенін, кәмелет жасқа толмаған баласына жазған үйіне қожайын болып тұруға оның толық құқығы бар екенін, өйткені баланың туған әкесі ортақ балалары екенін, ешкім оны әкелік құқығынан айырмағанын. К.Х.Мухамбетқалиевтің баратын жері жоқ екенін, ағайындарының үйін паналап жүргеніне 8 ай болғанын. Сол себепті соттан Азаттық көшесі, 116 үй, 4 пәтерге ортақ баласы үшін жазылған үйіне мәжбүрлеп кіргізуді сұрайтынын көрсеткен.

Сотта талап қоюшының өкілі Р.М.Кадыргалиева талапты толықтай қуаттайтынын, сондықтан оларды қанағаттандыруды сұрады.

Жауапкер М.У.Каратаева талапты мойындамай және Мухамбеткалиев Кенжебек Хисметовичтің тұрғын үйге мәжбүрлеп кіргізу туралы талап арызын қанағаттандырусыз қалдыруды сұрады.

Тараптардың түсініктемелерін, іс материалдарын зерттеп, оларды бағалап сот талаптар келесі негіздермен қанағаттандырылудан бас тартылуға жатады деген тұжырымға келеді.

Сот отырысында зерттелген іс құжаттарынан тараптардың 19 қаңтар 2008 жылы заңды некеге тұрып, аталған некеден 11 наурыз 2011 жылғы сот шешімімен ажырасқандары, араларында ортақ 2 наурыз 2008 жылы туылған Хисмет Жетіс Кенжебекұлы есімді бір балалары бар екені, оның сот шешімімен анасы, М.У.Каратаеваның тұрғылықты жері бойынша қалдырылғаны көрінеді.

Ерлі-зайыптылардың некеде тұрған кезде жинаған мүлкіне (ерлі-зайыптылардың ортақ мүлкіне) ерлі-зайыптылардың әрқайсысының еңбек қызметінен, кәсіпкерлік қызметтен және санаткерлік қызмет нәтижелерінен тапқан табыстары, ерлі-зайыптылардың ортақ мүлкінен және ерлі-зайыптылардың әрқайсысының бөлек мүлкінен түскен кірістер, олар алған зейнетақылар, жәрдемақылар, сондай-ақ арнаулы нысаналы мақсаты жоқ өзге де ақшалай төлемдер (материалдық көмек сомалары, мертігу не денсаулығының өзге де зақымдануы салдарынан еңбек қабілетін жоғалтуына және басқаларына байланысты залалды өтеуге төленген сомалар) жатады. Сондай-ақ ерлі - зайыптылардың ортақ кірістерінің есебінен сатып алынған жылжымалы және жылжымайтын мүліктер, бағалы қағаздар, жарналар, салымдар, несие мекемелеріне немесе өзге де коммерциялық ұйымдарға салынған капиталдағы үлестер және ерлі-зайыптылар некеде тұрған кезеңде тапқан басқа да кез келген мүлік ол ерлі-зайыптылардың қайсысының атына сатып алынғанына не ақша қаражаттарын ерлі-зайыптылардың қайсысы салғанына қарамастан, ерлі-зайыптылардың ортақ мүлкі болып табылады.

Қазақстан Республикасының Азаматтық Кодексінің (әрі қарай - АК) 219-шы бабының 1 тармағына сәйкес, ортақ бiрлескен меншiкке ерлi-зайыптылардың ортақ меншiгi жататыны көзделген.

АК – тің 209 бабының 1-3 баптарының тармағына сай, екi немесе бiрнеше адамның меншiгiндегi мүлiк оларға ортақ меншiк құқығымен тиесiлi болады.

Мүлiк меншiк иелерiнiң әрқайсысының меншiк құқығындағы үлестерi белгiлене отырып (үлестiк меншiк) немесе ондай үлестер белгiленбей (бiрлескен меншiк) ортақ меншiкте болуы мүмкiн.

Мүлiкке ортақ меншiк үлестiк меншiк болып табылады, бұған мүлiкке ортақ меншiк құру [заңда](http://adilet.zan.kz/kaz/docs/K1100000518#z76) көзделген реттер қосылмайды.

Аталған Заңның 212 бабының талабына сай, үлестi меншiктегi мүлiкке билiк ету оның барлық қатысушыларының келiсуiмен жүзеге асырылады.

Үлестi меншiкке әрбiр қатысушы өзiнiң үлесiн өз қалауы бойынша сатуға, сыйға тартуға, өсиет етуге, кепiлге беруге, не осы Кодекстiң [216-бабында](http://adilet.zan.kz/kaz/docs/K940001000_#z245) көзделген шарттарды сақтай отырып, оған өзгеше түрде билiк етуге құқылы.

Сот отырысында анықталғандай, пәтер 30 мамыр 2014 жылы тараптардың ортақ келісімі негізінде №1373-ші сату – сатып алу шарты негізінде өзінің ұлы Хисмет Жетіс Кенжебекұлына Атырау қаласы, Азаттық даңғылы, 116 үй, 4 пәтерді сыйға берген. Аталған мән-жәй тараптармен жоққа шығарылмайды.

Кодекстің 35 бабының талабына сай, мыналар:  некеге отыруға (ерлі-зайыпты болуға) дейiн ерлi-зайыптылардың әрқайсысына тиесiлi болған мүлiк; ерлi-зайыптылардың некеде тұрған (ерлі-зайыпты болған) кезеңiнде мұрагерлiк тәртiбiмен немесе өзге де өтеусіз мәмiлелер бойынша сыйға алған мүлкi; некеде тұрған (ерлі-зайыпты болған) кезеңінде ерлi-зайыптылардың ортақ қаражаты есебiнен сатып алынса да, қымбат заттар мен басқа да сән-салтанат заттарын қоспағанда, жеке пайдаланатын заттары (киiм-кешек, аяқкиiм және басқалар) ерлi-зайыптылардың әрқайсысының меншiгi болып табылады. Некенің (ерлі-зайыптылықтың) іс жүзінде тоқтатылуына байланысты бөлек тұрған кезеңде ерлi-зайыптылардың әрқайсысы жинаған мүлiктi сот олардың әрқайсысының меншiгi деп таниды.

Алайда, сотта талап қоюшы К.Х.Мухамбеткалиевтің даулы пәтерге мәжбүрлеп кіргізу туралы талабы қанағаттандырылудан бас тартуға жатады деп табады, өйткені өз еркімен 30 мамыр 2014 жылы тараптардың ортақ келісімі негізінде №1373-ші сыйға тарту шарты негізінде өзінің ұлы Хисмет Жетіс Кенжебекұлына Атырау қаласы, Азаттық даңғылы, 116 үй, 4 пәтерді сыйға берген. Сот шешімі бойынша ортақ бала анасы М.У.Каратаевамен белгіленді, жауапкер М.У.Каратаева талап қоюшы К.Х.Мухамбеткалиевті үйге кіргізуге үзілді-кесілді қарсы, К.Х.Мухамбеткалиев бірнеше рет үй тыныштығын бұзғаны үшін әкімшілік жауапкершілікке тартылған, тараптардың некелері бұзылған. Аталған жағдайларда Мухамбеткалиев Кенжебектің тұрғын үйге мәжбүрлеп кіргізу туралы талап арызын қанағаттандыруға ешқандай құқықтық негіздер барын сот байқамайды.

Жоғардағылар негізінде, Қазақстан Республикасының Азаматтық іс жүргізу кодексінің 217-221 баптарын басшылыққа алып, сот

ШЕШІМ ЕТТІ:

Мухамбеткалиев Кенжебек Хисметовичтің Каратаева Мархаба Уразбаевнаға тұрғын үйге мәжбүрлеп кіргізу туралы талап арызы қанағаттандырылудан бас тартылсын.

Шешімге 15 күн ішінде шешімнің көшірмелері тапсырылған күннен бастап Қазақстан Республикасының Азаматтық іс жүргізу кодексінің 334, 335-баптарының талаптарын сақтай отырып Атырау облыстық сотының апелляциялық алқасына Атырау қалалық соты арқылы шағым немесе наразылық келтіруге болады.

Судья Б.Б.Жумабаев